**Comunicat de presă**

**24 iunie 2021**

**Comunicat de presă cu ocazia lansării proiectului**

***„Instruire în domeniul prelucrării datelor cu caracter personal pentru structurile din cadrul sistemului de coordonare, gestionare și control al FESI în România”, cod proiect 3.1.107, cod SMIS 2014+ 128212***

Agenția Națională a Funcționarilor Publici (ANFP) implementează în perioada 01.06.2019-31.10.2022, în calitate de beneficiar, proiectul **„Instruire în domeniul prelucrării datelor cu caracter personal pentru structurile din cadrul sistemului de coordonare, gestionare și control al FESI în România”, cod proiect 3.1.107, cod SMIS 2014+ 128212.**

Proiectul este cofinanțat din **Fondul European de Dezvoltare Regională (FEDR)**, prin **Programul Operațional Asistență Tehnică (POAT) 2014-2020**, având o valoare totală eligibilă de 3,681,702.10 lei, din care asistența financiară nerambursabilă primită din FEDR în valoare de 3.125.050,84 lei.

În vederea promovării proiectului, ANFP organizează **Conferința de lansare a proiectului,** evenimentul urmând a avea loc în data de **24 iunie 2021**, începând cu ora 09.00, la **Hotel Marshall**, sala Panoramic, situat în Calea Dorobanților 50B, sector 1, București.

 Prin implementarea acestui proiect, ANFP va contribui la dezvoltarea capacității manageriale a structurilor cu rol de coordonare, gestionare și control al FESI prin asigurarea înțelegerii modalității de aplicare a reglementărilor în materie de prelucrare și protecție a datelor cu caracter personal în derularea activităților specifice și prin crearea premiselor utilizării unei interpretări şi aplicări conforme a legislaţiei în acest domeniu.

Proiectul asigură furnizarea unui ***modul de formare în domeniul specific prelucrării datelor cu caracter personal*** pentru un grup țintă constituit din aproximativ 700 de persoane cu atribuții de coordonare, gestionare și control al FESI în România care se derulează în perioada aprilie 2021- august 2022.

Totodată, în cadrul proiectul sunt prevăzute trei ***seminarii, sub formă de dezbateri***, cu reprezentanți ai instituțiilor din cadrul sistemului de coordonare, gestionare și control al FESI, ai instituțiilor cu activități în domeniul FESI și mediul academic, în scopul realizării eficiente a unui schimb de experiență și de bune practici în acest domeniu. În urma derulării acestor evenimente se elaborează ***Îndrumarul metodologic cu tematica prelucrării datelor cu caracter personal***, material care are rolul să clarifice și să identifice soluții legale în activitatea curentă a personalului din sistemul de management și control al FESI, cu implicații privind prelucrarea de date cu caracter personal.

*Proiect cofinanțat din Fondul European de Dezvoltare Regională prin POAT 2014-2020*

*Pentru detalii suplimentare legate de acest proiect, persoanele de contact sunt:*

***Carmen BODE – Responsabil comunicare***

*Agenţia Naţională a Funcţionarilor Publici*

*E-mail:* *carmen.bode@anfp.gov.ro*

***Lavinia NICULESCU – Manager de proiect***

*Agenţia Naţională a Funcţionarilor Publici*

*E-mail:* *lavinia.niculescu@anfp.gov.ro*